ส่อง BANPU ผลงาน Q4 แข็งแกร่งต่อเนื่อง แนะซื้อ valuation ไม่แพง
ส่อง BANPU ผลงาน Q4 แข็งแกร่งต่อเนื่อง แนะซื้อ valuation ไม่แพง
13 พ.ย. 2560

บล.ธนชาต ระบุในบทวิเคราะห์วันนี้(13พ.ย.) ว่า บริษัท บ้านปู จำกัด (มหาชน) หรือ BANPU กำไรไตรมาส 3/60 แข็งแกร่ง เป็น value play ในกลุ่ม: แนะนำ “ซื้อ”BANPU เป้าหมายพื้นฐาน 25 บาท จาก 1) ผลการดำเนินงานปกติ ไตรมาส3/60 แข็งแกร่งกว่าคาดที่ 2.9 พันล้านบาท +447% เทียบช่วงเดียวกันของปีก่อนและ +9% เทียบไตรมาสก่อนหน้า จากราคาถ่านหินที่ดี และต้นทุนการผลิตต่ำกว่าคาด
2) ผลการดำเนินงานไตรมาส 4/60 จะยังแข็งแกร่งต่อไป ด้วยปริมาณการผลิตที่เพิ่มขึ้น ขณะที่ราคาถ่านหินยังทรงตัวในระดับสูง 3) ธุรกิจไฟฟ้าจะดีขึ้นใน ไตรมาส4/60 เมื่อเทียบกับไตรมาส3/60 เนื่องจากไม่มีการปิดซ่อมแซม ขณะที่ 4)valuation “ไม่แพง” ด้วย PE18 7.5x, PBV 17 1x และให้ผลตอบแทนจากเงินปันผล 5-6.6%